So‘nggi daqiqalarda “Liverpul”ning g‘alaba golini urgan Alisson APL tarixiga kirdi

“Liverpul” darvozaboni Alisson Bekker Premyer Liga 36-turi doirasida “Vest Bromvich”ga qarshi kechgan bahsda (2:1) jamoasining g‘alaba to‘pini kiritdi.

Alisson Premyer Liga tarixida gol urgan oltinchi darvozabon bo‘ldi. Unga qadar Asmir Begovich (2013-yil), Tim Hovard (2012), Pol Robinson (2007), Bred Fridel (2004) va Peter Shmeyxel (2001) bu natijani qayd etgandi.
Braziliyalik futbolchi APL o‘yinida g‘alaba to‘pini kiritgan va bosh bilan gol urgan ilk darvozabon bo‘ldi.
Shuningdek, u “Liverpul”ning rasmiy o‘yinlarida gol urgan dastlabki darvozabonga aylandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!